**KLAIPĖDOS MIESTO SAVIVALDYBĖS ADMINISTRACIJA**

**SENIŪNAIČIŲ SUEIGOS**

**PROTOKOLAS**

2019-11-22 Nr. ADM1-454

Posėdis įvyko 2019-11-21. Pradžia 17.00 val

Posėdžio pirmininkas Deividas Petrolevičius.

Posėdžio sekretorė Raminta Virvičienė.

Dalyvavo: 19 seniūnaičių, 2 svečiai (dalyvių sąrašas pridedamas).

DARBOTVARKĖ:

1. Dėl seniūnaičių sueigos pirmininko, pavaduotojo ir sekretoriaus išrinkimo.

2. Dėl seniūnaičių mokymų.

Posėdžio pirmininkas D. Petrolevičius informavo, kad pagal sueigos nuostatus seniūnaičių sueigoje turi dalyvauti ne mažiau kaip pusė seniūnaičių. Iš dvidešimt penkių seniūnaičių sueigoje užsiregistravo devyniolika seniūnaičių, todėl sueiga yra teisėta ir gali būti priimti sprendimai.

1. SVARSTYTA. Dėl seniūnaičių sueigos pirmininko, pavaduotojo ir sekretoriaus išrinkimo.

D. Petrolevičius kvietė pasisiūlyti arba pasiūlyti kandidatus į pirmininkus. S. Liekis paprašė pasisakyti buvusiai sueigos pirmininkei V. Jurgilevičienei, pristatyti sueigos pirmininko funkcijas. V. Jurgilevičienė pasidalino savo patirtimi.

Buvo pasiūlyti 6 kandidatai į sueigos pirmininkus : Tomas Meškinis, Lilija Petraitienė, Vilija Malakauskienė, Mindaugas Prialgauskas, Saulius Liekis, Rasa Arcišauskienė. Keturi kandidatai atsisakė: L. Petraitienė, M. Prialgauskas, S. Liekis, R. Arcišauskienė.

T. Meškinis ir V. Malakauskienė pasisakė ir trumpai pristatė būsimo darbo gaires.

BALSAVO:

Už V. Malakauskienę – 8 balsai

Už T. Meškinį – 11 balsų.

NUTARTA: Seniūnaičių sueigos pirmininku išrinktas Tomas Meškinis.

Siūloma pasisiūlyti arba pasiūlyti kandidatus į seniūnaičių sueigos pirmininko pavaduotojus. Pasiūlyti trys kandidatai : Lilija Petraitienė, Vilija Malakauskienė, Saulius Liekis.

BALSAVO:

Už S. Liekį – 2 balsai

Už V. Malakauskienę – 8 balsai

Už L. Petraitienę – 9 balsai.

NUTARTA: Seniūnaičių sueigos pirmininko pavaduotoju išrinkta Lilija Petraitienė.

Į seniūnaičių sueigos sekretoriaus pareigas siūlomos tris kandidatūros: Vilija Malakauskienė, Virginija Jurgilevičienė, Rasa Arcišauskienė. V. Malakauskienė atsisakė kandidatuoti.

BALSAVO:

Už R. Arcišauskienę – 9 balsai

Už V. Jurgilevičienę – 10 balsų.

NUTARTA: Seniūnaičių sueigos sekretore išrinkta V. Jurgilevičienė.

2. SVARSTYTA. Dėl seniūnaičių mokymų.

D. Petrolevičius informavo, kad el. paštu gavome pasiūlymų dėl seniūnaičių mokymų temų. Kvietė sueigos dalyvius dar pareikšti savo nuomones dėl mokymų.

L. Petraitienė pasiūlė temą – pristatymą apie Klaipėdos miesto savivaldybės strateginį veiklos planą ir jo 13 programų. V. Jurgilevičienė pritarė: kur ir kaip galėtų prisidėti seniūnaičiai, kada teikti pasiūlymus, rekomendacijas dėl strateginio veiklos plano.

M. Kalendė: Teisinis konsultavimas, susijęs su seniūnaičio veikla.

D. Kačinskas: Seniūnaičių sueigos pirmininkui siūlo numatyti visos kadencijos sueigos veiklos strategiją.

L. Petraitienė: išsigryninus Klaipėdos miesto savivaldybės strateginio veiklos plano programas, būtų galima numatyti ir seniūnaičių sueigos strategiją.

V. Malakauskienė: reikalingos teisinės konsultacijos vertinant projektus. V. Jurgilevičienė pritarė, kad dažnai trūksta kompetencijos vertinant projektus, pridarom klaidų – reikalingi mokymai, kaip teisingai vertinti projektus.

NUTARTA:

1. Dalį temų, susijusių su savivaldybės veikla (socialiniai, infrastuktūros klausimai) pristatys administracijos specialistai seniūnaičių sueigos metu.
2. Papildomus pasiūlymus dėl mokymų temų teikti iki 2019 m. gruodžio 1 d.

|  |  |
| --- | --- |
| Posėdžio pirmininkas | Deividas Petrolevičius |
|  | |
| Posėdžio sekretorė | Raminta Virvičienė |